Név: ……………………………………

Pályázati azonosító: …………………………………..…

**Nyilatkozat**

**a „Hazai vállalkozások exportorientációjú K+F tevékenységének támogatása” tárgyú pályázati felhívás keretében kötött támogatási szerződéshez**

1. Alulírottak kijelentjük, hogy a projektjavaslatban foglalt adatok, információk és dokumentumok teljes körűek, valódiak, hitelesek és megfelelnek a hivatkozott pályázati felhívásban (a továbbiakban: Pályázati felhívás) és az ahhoz kapcsolódó pályázati útmutatóban (a továbbiakban: Pályázati útmutató) foglalt feltételeknek. Kijelentjük továbbá, hogy nem szolgáltattunk a támogatási döntés tartalmát érdemben befolyásoló valótlan, hamis vagy megtévesztő adatot és ilyen tartalmú nyilatkozatot nem tettünk. Tudomásul vesszük, hogy a támogatást nyújtó a támogatási szerződés 1. mellékletét képező támogatási kérelemben tett nyilatkozat helyett jelen nyilatkozatot veszi figyelembe.
2. Kijelentjük, hogy harmadik személy irányába nem áll fenn olyan kötelezettségünk, amely a pályázatunk szerinti projektre (a továbbiakban: Projekt) biztosítandó költségvetési támogatás céljának megvalósulását meghiúsíthatja.
3. Kijelentjük, hogy a támogatási döntés dátumát megelőzően a Projekt megvalósítását nem kezdtük meg.
4. Kijelentjük, hogy az általunk benyújtott pályázat a vonatkozó jogszabályoknak megfelel, és a Projekt, illetve a Projekt keretében végzett tevékenységek megfelelnek a környezetvédelmi előírásoknak.
5. Kijelentjük, hogy a Pályázati útmutató 7.3. pontjában megfogalmazott kizáró okok nem állnak fent velünk szemben.
6. Hozzájárulunk ahhoz, hogy a köztartozások – az államháztartásról szóló 2011. évi CXCV. törvény (a továbbiakban Áht.) 50. §-ának (4) bekezdésében, 51. §-ának (2) bekezdésében és az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 90. §-ának (1) bekezdésében foglaltak szerinti – figyelemmel kísérése érdekében adószámunkat/adóazonosító jelünket a támogatást nyújtó és a Magyar Államkincstár felhasználja a lejárt köztartozások teljesítése, valamint az adósság bekövetkezése tényének és összegének megismeréséhez.

Tudomásul vesszük, hogy az Áht. 51. § (2) bekezdése, továbbá az Ávr. 90. §-a alapján – amennyiben az Európai Unió közvetlenül alkalmazandó jogi aktusa eltérően nem rendelkezik – az államháztartáson kívüli természetes személynek, jogi személynek folyósított költségvetési támogatásból a költségvetési támogatásban részesülő természetes személyt, jogi személyt terhelő köztartozás összegét – a Kormány rendeletében meghatározott kivétellel és módon, az állami adó- és vámhatóság adatszolgáltatása alapján – a Magyar Államkincstár visszatartja és az állami adó és vámhatóság megfelelő bevételi számláján jóváírja. A visszatartott költségvetési támogatásnak megfelelő összegű köztartozás az átutalással megfizetettnek minősül. A költségvetési támogatás visszatartásáról a Magyar Államkincstár tájékoztatja a kedvezményezettet és a támogatást nyújtót. A visszatartás a kedvezményezett - a költségvetési támogatás megszerzése érdekében vállalt - kötelezettségeit nem érinti.

1. Kijelentjük, hogy tudomással bírunk arról, hogy a támogatást nyújtó az Áht. 50. § (1) bekezdés c) pontjában meghatározott feltétel ellenőrzése céljából a támogatás folyósításától számított 5 évig vagy – ha ez későbbi – a támogatás visszakövetelésére vonatkozó igény elévüléséig kezeli az Áht. 55. §-ában részletezett adatokat. Tudomással bírunk továbbá arról, hogy a támogatást nyújtó az Áht. 56/C. §-a alapján adatokat szolgáltat a Magyar Államkincstár által működtetett monitoring rendszerbe, továbbá a támogatást nyújtó az Áht. 56. §-a alapján az ott meghatározott adatokat honlapján közzéteheti.
2. Tudomásul vesszük, hogy a Magyar Államkincstár az általa működtetett monitoring rendszerben nyilvántartott adatainkat a költségvetési támogatás utalványozója, folyósítója, a fejezetet irányító szerv, az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, az állami adóhatóság, a csekély összegű támogatások nyilvántartásában érintett szervek részére továbbítja.
3. Tudomásul vesszük, hogy a támogatást nyújtó adatot szolgáltat a Támogatásokat Vizsgáló Iroda, mint az állami támogatások európai uniós versenyszempontú vizsgálatáért felelős szervezet részére a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló 2014. június 17-i 651/2014/EU bizottsági rendelet (a továbbiakban: 651/2014/EU bizottsági rendelet) hatálya alá tartozó, egyénként 500 000 eurónak megfelelő forintösszeget meghaladó egyedi támogatásokról a 651/2014/EU bizottsági rendelet 9. cikke szerinti közzététel céljából.[[1]](#footnote-1)
4. Tudomásul vesszük és hozzájárulunk, hogy a támogatást nyújtó a döntés időpontját, a támogatás kedvezményezettjének nevét, a projekt címét, a projekt megvalósításának helyszínét, a támogatás összegét és a projekt összköltségét nyilvánosságra hozza.
5. Kijelentjük, hogy – az információs önrendelkezési jogról és az információszabadságról szóló 2011. évi CXII. törvény előírásainak megfelelően – a pályázatunkban feltüntetett projektvezető, illetve a Projekt megvalósításában résztvevő személyek személyes adataiknak a támogatást nyújtó által – a Projekt megvalósításának ellenőrzése, az ezzel kapcsolatos intézkedések megtétele, az esetleges igények érvényesítése és a támogatási szerződésben foglaltak teljesítéséhez szükséges együttműködés biztosítása céljából – a projekt zárásától számított 10 évig történő kezeléséhez (ideértve ezen adatok felvételét, tárolását, nyilvánosságra hozatalát is) kifejezetten hozzájárultak.

Kijelentjük, hogy a beszámolási és az ellenőrzési tevékenység során az átadott vagy a támogatást nyújtó részére eljuttatott egyéb dokumentumokban feltüntetett személyek személyes adataik fentiek szerinti kezeléséhez történő hozzájárulásáról gondoskodunk. Biztosítjuk, hogy az adatok fentieknek megfelelő kezelése az érintettek hozzájárulásával történik. Nyilatkozunk, hogy a támogatást nyújtónak a Nemzeti Kutatási, Fejlesztési és Innovációs Alapból meghirdetett kutatás-fejlesztési és innovációs pályázatok dokumentumainak és adatainak az információszabadság és a tisztességes eljárás elve szerinti kezeléséről szóló, a támogatást nyújtó hivatalos honlapján is közzétett utasítását a pályázatunk benyújtásának feltételeként a pályázatunk benyújtásakor elfogadtuk, a pályázatunk (és a támogatási jogviszony) dokumentumainak és adatainak az utasítás szerinti kezeléséhez kifejezetten hozzájárultunk, azt magunkra nézve kötelezőnek ismertük el. Biztosítjuk, hogy a beszámolási és az ellenőrzési tevékenység során átadott vagy a támogatást nyújtó részére eljuttatott egyéb dokumentumokban feltüntetett személyek a pályázatunk (és a támogatási jogviszony) dokumentumainak és adatainak az utasításban foglaltak szerinti kezeléséhez hozzájárulnak.

1. Nyilatkozunk, hogy a Projekt megvalósításához szükséges saját forrás rendelkezésünkre áll.
2. Kijelentjük, hogy a támogatásból beszerzett vagy létrehozott eszközök vagyonbiztonságáról a vonatkozó jogszabályoknak és az elvárható gondosság elvének figyelembevételével megfelelően gondoskodunk a támogatási szerződés időbeli hatálya alatt. Tudomásul vesszük, hogy az esetlegesen bekövetkezett károkból eredő anyagi és egyéb következmények bennünket terhelnek.
3. Kijelentjük, hogy az általunk benyújtott projektjavaslat szerinti tevékenység [[2]](#footnote-2)
* folytatásához szükséges hatósági engedélyekkel rendelkezünk.
* megkezdéséhez szükséges hatósági engedélyekkel rendelkezünk, a hatósági engedélyek egy része a projekt egyes elemeinek megvalósítását követően, a projekt megvalósítása során szerezhető be.
* megkezdéséhez hatósági engedély nem szükséges, a hatósági engedélyek a projekt egyes elemeinek megvalósítását követően, a projekt megvalósítása során szerezhetők be.
* megvalósításához nem szükséges hatósági engedély.
1. Kijelentjük, hogy a támogatásból finanszírozott, a Projekt végrehajtásával összefüggő beszerzéseink kapcsán ÁFA levonási jogunk[[3]](#footnote-3)
* van.
* nincs.
1. Kijelentjük[[4]](#footnote-4), hogy szervezetünk olyan gazdasági tevékenységet, mely egy adott piacon termékek előállítását és/vagy szolgáltatások nyújtását foglalja magában[[5]](#footnote-5)
* folytat.
* nem folytat.
1. Kijelentjük, hogy a Pályázati felhívás és a Pályázati útmutató által előírt kötelezően megvalósítandó tevékenységek elvégzését vállaljuk.
2. Kijelentjük, hogy az Áht. 1. § 4. pontja, valamint a nemzeti vagyonról szóló 2011. évi CXCVI. törvény 3. § (1) bekezdés b) alpontja szerint átlátható szervezetnek minősülünk. A pályázathoz csatolt átláthatósági nyilatkozatunkban foglaltak [[6]](#footnote-6)
* változtak.
* nem változtak.

Amennyiben az átláthatósági nyilatkozatban foglaltakban változás következett be, az átláthatósági nyilatkozatunkat az EPTK rendszerben újból rögzítjük.

1. Kijelentjük, hogy kötelezően tett vállalások és vállalt indikátorok értéke valós adatok alapján került feltüntetésre a pályázatunkban.
2. Kijelentjük, hogy pályázatunk tárgyában – a pályázatban megjelölt nemzetközi projekt kivételével – támogatási igényt korábban vagy a pályázatunk benyújtásával egyidejűleg[[7]](#footnote-7)
* nem nyújtottunk be.
* benyújtottunk az alábbiak szerint:

Támogatást nyújtó megnevezése: ……………………………………………………

Támogatási igény benyújtásának időpontja: ………………………………………….

1. Nyilatkozunk, hogy a támogatás odaítélésének pénzügyi évében, valamint a megelőző 2 pénzügyi évben csekély összegű (*„de minimis”*) támogatást részünkre, valamint velünk az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló 2013. december 18-i 1407/2013/EU bizottsági rendelet 2. cikk 2. pontjában megjelölt kapcsolatban álló vállalkozások [[8]](#footnote-8) részére[[9]](#footnote-9)
* nem ítéltek meg, továbbá nincs folyamatban ilyen támogatás iránti kérelem elbírálása.
* kizárólag az alábbiak szerint ítéltek meg vagy van ilyen támogatás igénylése folyamatban[[10]](#footnote-10):

Megítélt támogatások

|  |  |  |  |  |  |  |  |
| --- | --- | --- | --- | --- | --- | --- | --- |
| Ssz | Vállalkozás neve | Megítélés időpontja (év.hó.nap) | Megítélt támogatás támogatás-tartalma euróban | Megítélt támogatás támogatás-tartalma forintban | Árfolyam Ft/euró | Támogatási forma | Támogatási forrás/támogató |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |

Igényelt támogatások

|  |  |  |  |  |  |  |  |
| --- | --- | --- | --- | --- | --- | --- | --- |
| Ssz | Vállalkozás neve | Elbírálás várható időpontja (év.hó.nap) | Igényelt támogatás euróban | Igényelt támogatás forintban | Árfolyam Ft/euró | Támogatási forma | Támogatási forrás/támogató |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |

1. Tudomásul vesszük, hogy amennyiben az adatközlésünk valótlan, nem teljes, illetve pontatlan, az adatközlésért a felelősség bennünket terhel.
2. Kijelentjük, hogy haladéktalanul, de legkésőbb 8 napon belül bejelentjük a támogatást nyújtónak, ha a jelen nyilatkozatunkat érintő bármely körülményünkben változás következik be.

Jelen 23 pontból álló Nyilatkozatokat átolvastuk, megértettük és – mint akaratunkkal mindenben megegyezőt – jóváhagyólag írjuk alá.

Kelt: …………………………….., …..…. év ……………………….. hó ….. nap

……………………........................................

Kedvezményezett cégszerű aláírása

Kedvezményezett neve: ……………………………………..

Kedvezményezett képviselőjének neve: ……………………………………..

Kedvezményezett képviselőjének beosztása: ……………………………………..

1. A támogatást nyújtó adatszolgáltatásának és a közzétételnek a módját az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 18/C. § (3) bekezdése, 18/D §-a és 6. melléklete szabályozza. [↑](#footnote-ref-1)
2. A megfelelő aláhúzandó. [↑](#footnote-ref-2)
3. A megfelelő aláhúzandó. [↑](#footnote-ref-3)
4. A kutatáshoz, fejlesztéshez és innovációhoz nyújtott állami támogatások keretrendszeréről szóló 2014/C 198/01. számú bizottsági közleményt figyelembe vételével

http://eur-lex.europa.eu/legal-content/HU/TXT/?qid=1440747065812&uri=CELEX:52014XC0627(01) [↑](#footnote-ref-4)
5. A megfelelő aláhúzandó. [↑](#footnote-ref-5)
6. A megfelelő aláhúzandó. [↑](#footnote-ref-6)
7. A megfelelő aláhúzandó és szükség esetén kitöltendő. [↑](#footnote-ref-7)
8. Az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló 2013. december 18-i 1407/2013/EU bizottsági rendelet 2. cikk 2. pontja szerint egy és ugyanazon vállalkozásnak kell tekinteni valamennyi vállalkozást, amelyek között az alábbi kapcsolatok legalább egyike fennáll:

a) valamely vállalkozás rendelkezik egy másik vállalkozás részvényesei vagy tagjai szavazati jogának többségével;

b) valamely vállalkozás jogosult kinevezni vagy elmozdítani egy másik vállalkozás igazgatási-, irányítási- vagy felügyeleti testülete tagjainak többségét;

c) valamely vállalkozás jogosult meghatározó befolyást gyakorolni valamely másik vállalkozás felett az utóbbi vállalkozással kötött szerződés alapján vagy az annak alapító okiratában vagy társasági szerződésében meghatározott rendelkezésnek megfelelően;

d) valamely vállalkozás, amely részvényese vagy tagja egy másik vállalkozásnak, az adott vállalkozás egyéb részvényeseivel vagy tagjaival kötött megállapodás szerint egyedül ellenőrzi az említett vállalkozás részvényesei, illetve tagjai szavazati jogának többségét.

Az első albekezdés a)-d) pontjában említett kapcsolatok bármelyikével egy vagy több másik vállalkozáson keresztül rendelkező vállalkozásokat is egy és ugyanazon vállalkozásnak kell tekinteni. [↑](#footnote-ref-8)
9. A megfelelő aláhúzandó. [↑](#footnote-ref-9)
10. Ebben az esetben az alábbi táblázatok kitöltendők. [↑](#footnote-ref-10)